PAMERAN & RUANGAN MEMBACA BUKU KANAK-KANAK SEMPENA HARI BUKU KANAK-KANAK ANTARABANGSA 2026
2026-04-01 10:00 - 2026-04-30 18:30 (Asia/Kuala_Lumpur) | PERPUSTAKAAN KUALA LUMPUR, No 1 Jalan Raja, Kuala Lumpur, 50050, Malaysia
Hari Buku Kanak-Kanak Antarabangsa 2026 merupakan sambutan peringkat global yang bertujuan memupuk minat membaca dalam kalangan kanak-kanak serta meningkatkan kesedaran tentang kepentingan buku dalam perkembangan awal mereka.

Perpustakaan Kuala Lumpur telah menyediakan reruai pameran bertemakan Hari Buku Kanak-Kanak Antarabangsa yang terletak di aras lobi. Pengunjung dijemput untuk merakam kenangan di reruai ini. Selain itu, pengunjung juga boleh mencadangkan tajuk buku yang ingin dibaca tetapi belum terdapat di perpustakaan melalui ruangan pameran yang disediakan.

Selain itu, ruangan bacaan khas yang menampilkan koleksi buku kanak-kanak terpilih turut disediakan di Perpustakaan Kanak-Kanak untuk bacaan para pengunjung.

Jom kunjungi Perpustakaan Kuala Lumpur!

READ AND GROW
2026-04-10 10:00 - 12:30 | JOM BACA BERSAMA 10 MINIT
Pada 10 April 2026 (Jumaat), telah berlangsung Program Read and Grow yang telah dianjurkan oleh Perpustakaan Kuala Lumpur. Program ini diadakan sempena Hari Buku Kanak-Kanak Antarabangsa 2026 dengan tema “Plant stories and the world will bloom!”. Program ini bertujuan untuk menggalakkan minat membaca serta meningkatkan kesedaran tentang kepentingan buku kanak-kanak dalam perkembangan awal mereka.
Program ini telah diadakan di Tadika Sang Kancil DBKL, Intan Baiduri dan disertai oleh kanak-kanak berumur 4 hingga 5 tahun. Antara aktiviti yang telah dijalankan termasuk panduan penjagaan buku yang betul, seni kraf kreatif, sesi bercerita, permainan interaktif serta sumbangan buku bagi Kempen Galakan Membaca.

JOM BACA BERSAMA 10 MINIT
2026-04-23 10:00 - 11:30 | PERPUSTAKAAN KUALA LUMPUR, No 1 Jalan Raja, Kuala Lumpur, 50050, Malaysia
Luangkan 10 minit. Bina masa depan bangsa.
Sempena Hari Buku dan Hak Cipta Sedunia 2026, Perpustakaan Kuala Lumpur menjemput anda semua menyertai Jom Baca Bersama 10 Minit 2026 — satu gerakan membaca serentak di seluruh Malaysia.

Istimewa tahun ini:
Majlis akan turut menyaksikan Pelancaran Papan Pemuka Peta Membaca Malaysia oleh YB Fadhlina Sidek, Menteri Pendidikan Malaysia.
23 April 2026 (Khamis)
10.00 pagi
Perpustakaan Kuala Lumpur

Jom beramai-ramai memeriahkan gerakan membaca ini!
Saksikan program ini secara langsung di FB Perpustakaan Kuala Lumpur.
#JomBaca10Minit2026
#MembacaMembinaBangsa
#MalaysiaMembaca
#PerpustakaanKL

SIRI PODCAST SEMPENA PROGRAM KOTA BACA 2026
2026-04-24 11:00 - 2026-04-26 18:00 | PERPUSTAKAAN KUALA LUMPUR, No 1 Jalan Raja, Kuala Lumpur, 50050, Malaysia
SIRI PODCAST KOTA BACA 2026 KEMBALI!
Bukan sekadar dengar… ini ruang untuk ilmu, inspirasi dan cerita yang membuka minda!

Sempena Program Kota Baca 2026, jom sertai Siri Podcast bersama panel-panel hebat yang bakal mengupas pelbagai topik menarik!

24 – 26 April 2026
Ruang Bacaan, Tingkat 1, Perpustakaan Kuala Lumpur

Jom datang beramai-ramai!
Bawa kawan, bawa keluarga — kita hidupkan budaya membaca dalam kota!

Dengar. Ilmu. Inspirasi.
Sokong Kota Baca. Sokong Perpustakaan Kuala Lumpur.

PROGRAM KEMAHIRAN MAKLUMAT "BIJAK CARI, BIJAK NILAI : PANDUAN LITERASI MAKLUMAT & AI UNTUK SEMUA
2026-04-27 10:00 - 13:00 | PERPUSTAKAAN KUALA LUMPUR, No 1 Jalan Raja, Kuala Lumpur, 50050, Malaysia
Perpustakaan Kuala Lumpur bersama Perpustakaan Sultan Abdul Samad Universiti Putra Malaysia telah menganjurkan Program Kemahiran Maklumat “Bijak Cari, Bijak Nilai: Literasi Maklumat dan AI untuk Semua” pada 27 April 2026 (Isnin), jam 10.00 pagi hingga 1.00 petang, bertempat di Perpustakaan Kuala Lumpur.

Program ini diadakan sebagai usaha memperkasa kemahiran pencarian, penilaian dan penggunaan maklumat secara beretika dalam era kecerdasan buatan (AI).

RERUAI PERKHIDMATAN PERPUSTAKAAN KUALA LUMPUR DI PESTA BUKU ANTARABANGSA KUALA LUMPUR EDISI KE - 43
2026-05-29 10:00 - 2026-06-07 18:00 | JOM BACA BERSAMA 10 MINIT

KL STORY FEST 2026
2026-06-20 10:00 - 2026-06-21 18:00 | PERPUSTAKAAN KUALA LUMPUR, No 1 Jalan Raja, Kuala Lumpur, 50050, Malaysia
